Déborah Ortschitt

D’ **Déborah Ortschitt** (; * 10. Juni 1987 z’ Mìlhüüsa, Owerelsàss) ìsch a frànzeescha Volleybàllschpìelera, wo zitter 2017 àls Libero ìm Verain Volero Le Cannet schpìelt. Züadam hàt sa mehr às 140 Mol ìn dr frànzeescha Nàzionàlmànnschàft gschpìelt.

## ìhra Laawa un Kàrriar
D’ Déborah Ortschitt ìsch ànna 1987 z’ Mìlhüüsa uf d’ Walt kumma. Ìhra Haimetdorf ìsch àwwer Làndài ìm Owerelsàss.

D’ Ortschitt hàt z’äärscht Volleybàll gschpìelt ìn da Veraina vun Otmersche, SREG Mulhouse z’ Mìlhüüsa, Saint-Louis un Kìngerscha. Ìhra Kàrriar àls Berüafsschpìelera hàt sa ànna 2005 ààgfànga, ìm Verain ASPTT Mulhouse z’ Mìlhüüsa, wu sa bis ànna 2013 geblìewa ìsch. Mìt dam Verain hàt sa niamols d’ frànzeescha Nàzionàlmaischterschàft gwunna; dr Verain ìsch àwer vu 2007 bis 2012 jedsmol àm zwaita Plàtz ànakumma (jedsmol vum RC Cannes gschlààga), un ànna 2013 àm dritta Plàtz. Schun ìm Johr 2007/2008 ìsch d’ Ortschitt àls d’ „bäschta Àànammera“ vu dr A-Liga ärnännt worra. Dr’züa ìsch sa mìt’m Verain ànna 2006 àm dritta Plàtz vum Frànkrìch-Pokàl ànakumma, un ìn da Johra 2009, 2010 un 2012 bis zum Andschpìel vum Frànkrìch-Pokàl glunga. Sa hàt àui vu 2007/2008 bis 2012/2013 jedsmol àn dr Champions League mìtgmàcht, ìsch àwwer nia heecher àls àm 14. Plàtz glunga. Bi dr Champions League vu 2009/2010 ìsch jedoch d’ Ortschitt àls d’ „bäschta Àànammera“ ärnannt worra.

Drwillscht ìsch d’ Ortschitt ànna 2008 Mìtglìed vu dr frànzeescha Nàzionàlmànnschàft worra. Mìt dara Mànnschàft hàt sa viar Mol àn dr Öiropàmaischterschàft tailgnumma: ànna 2009 ìsch s’ Frànkrìch àm 14. Plàtz gsìì, ànna 2011 àm 10. Plàtz, ànna 2013 àm 8. Plàtz, un ànna 2015 àm 12. Plàtz.

Ànna 2013 hàt d’ Ortschitt mìt’m RC Cannes a Kontràkt fìr dräi Johra unterschrìewa. Sa ìsch àwwer doo wahrend viar Schportsjohra geblìewa, bis ànna 2017. Mìt dam Verain hàt sa ìn da Johra 2014 un 2015 d’ frànzeescha Nàzionàlmaischterschàft gwunna, un ìsch ànna 2016 àm 2. Plàtz vu dara Maischterschàft ànakumma. Dr’züa hàt sa mìt’m RC Cannes ànna 2014 un 2016 dr Frànkrìch-Pokàl gwunna; ànna 2015 ìsch dr Verain àm Andschpìel vu dam Pokàl vum Volero Le Cannet gschlààga worra. Bim frànzeescha Schpìtza-Pokàl ìsch d’ Ortschitt mìt’m RC Cannes zwaimol bis zum Andschpìel glunga, ànna 2016 un 2017. Ìm Schportsjohr 2016/2017 hàt d’ Ortschitt z’ Cannes àls Üssa-n-Ààgriffera gschpìelt, un ìsch dr’züa Kàpitän vu dr Mànnschàft gsìì. Ìhra Schtälla àls Libero hàt d’ Jàpànera Kotoki Zayasu ìwernumma.

Fìrs Schportsjohr 2017/2018 hàt d’ Ortschitt a Kontràkt fìr ain Johr mìt’m Volero Le Cannet unterschrìewa. Ìn dara Saison ìsch dr Verain àm 6. Plàtz vu dr frànzeescha Nàzionàlmaischterschàft ànakumma, un àm 3. Plàtz vum Frànkrìch-Pokàl. Züadam hàt’r bi dr Öiropàmaischterschàft vu 2017 dr 21. Plàtz iighoolt. Fìrs nachscht Johr hàt dr Verain ìn dr Ortschitt ìhra Kontràkt ärnäijert. Ìn dam Johr hàt dr Verain àn dr Waltmaischterschàft vu da Veraina tailgnumma, un ìsch àm 6. Plàtz ànakumma. Ànna 2019/2020 ìsch d’ Ortschitt mìt Le Cannet àm Andschpìel vum Frànkrìch-Pokàl vum Pays d’Aix Venelles Volley-Ball gschlààga worra.

## Weblinks

* D’ Déborah Ortschitt uf *VolleyBox* (frànzeesch)
* D’ Déborah Ortschitt uf dr offiziella Websitta vu dr Confédération Européenne de Volleyball (anglisch)
* D’ Déborah Ortschitt uf dr offiziella Websitta vu dr frànzeescha Nàzionàlliga (frànzeesch)

## Ainzelnohwiisa